Kjör íþróttamanns Dalvíkurbyggðar fór fram við hátíðlega athöfn í Bergi í gær kl. 17:00 . Það var kraftlyftingamaðurinn Ingvi Örn Friðriksson sem varð fyrir valinu í ár en hann hefur stundað klassískar kraftlyftingar undanfarin ár með stórgóðum árangri . Á þessu ári varð hann til að mynda í landsliði KRAFT , varð í 2. sæti á Reykjavíkurleikunum og íslandsmeistari í réttstöðulyftu . Hann varð bikarmeistari í þyngdarflokk og á stigum , ásamt því að verða efstur á styrkleikalista 2019 . Innilega til hamingju Ingvi Örn ! Aðrir tilnefndir voru eftirtaldir aðilar : Íþrótta - og æskulýðsráð veitti heiðursverðlaun á athöfninni en þau komu að þessu sinni í hlut Kristjáns Ólafssonar sem hefur verið afar virkur í starfsemi íþróttafélaga í Dalvíkurbyggð í áratugi . Kristján er afar vel að þessum heiðursverðlaunum kominn og óskum við honum innilega til hamingju . Einnig voru við þetta tækifæri afhentir styrkir til iðkenda og voru þeir afhentir í eftirfarandi röð : a ) Rebekka Lind Aðalsteinsdóttir vegna ástundunar og árangurs í knattspyrnu.b ) Amalía Nanna Júlíusdóttir vegna ástundunar og árangurs í sundi.c ) Ingvi Örn Friðriksson vegna ástundunar og árangurs í kraftlyftingum.d ) Amanda Guðrún Bjarnadóttir vegna ástundunar og árangurs í golfi.e ) Guðfinna Eir Þorleifsdóttir vegna ástundunar og árangurs á skíðum.f ) Snorri Guðröðarson vegna ástundunar og árangurs í frisbí-golfi.g ) Snædís Ósk Aðalsteinsdóttir vegna ástundunar og árangurs í knattspyrnu . Þá var knattspyrnudeild Dalvíkur / Reynis einnig veittur styrkur vegna búnaðarkaupa fyrir afreksþjálfun á nýjum gervigrasvelli . Katrín Sigurjónsdóttir , sveitarstjóri undirritaði , f.h . Dalvíkurbyggðar , samninga við íþróttafélögin sem gilda til næstu 4 ára . Sjá fleiri myndir á vef Dalvíkurbyggðar : HÉR